kardosdrur/scandi-wiki huggingface dataset:
MRSA

MRSA er forkortelsen for methicillin-resistent Staphylococcus aureus, en bakterie, som forårsager forskelligartede infektioner, der er vanskelige at behandle. Disse resistente bakterier kaldes også oxacillin-resistente Staphylococcus aureus eller ORSA. MRSA er alle Staphylococcus aureus stammer, som igennem naturlig udvælgelse har udviklet resistens mod antibiotika af typen beta-lactam (penicillin, methicillin, dicloxacillin, nafcillin, oxacillin, m.fl.) der også inkluderer typen cephem (cephalosporiner). Stammer der er følsomme mod disse antibiotika kaldes methicillin-sensitive Staphylococcus aureus eller MSSA. MRSA-infektioner er farligere end MSSA-infektioner, da de er mere vanskelige at behandle.

MRSA er en risiko for patienter med åbne sår eller svækket immunforsvar. MRSA begyndte som hospitalsinfektioner men smitter fra dyr og inficerede miljøer og mellem mennesker fra raske smittebærere. I modsætning til mange andre lande er andelen af MRSA infektioner i forhold til alle Staphylococcus aureus infektioner meget lav i Danmark og det øvrige Scandinavien plus Holland.

Antibiotikaresistens 

Antibiotikaresistens er modstandsdygtighed (resistens) overfor antibiotika. Bakterier og andre organismer kan udvikle resistens overfor antibiotika, hvilket betyder, at antibiotika ikke længere påvirker dem. Det anslås, at der hvert eneste år dør over 25.000 europæere og 30.000 amerikanere som følge af infektioner med bakterier, der har udviklet resistens mod antibiotika som følge af overforbrug af antibiotika til både mennesker og dyr.

MRSA i Danmark 

Problemet med antibiotikaresistens er blevet diskuteret i Danmark specielt i relation til svine-MRSA og hospitalsinfektioner og ud fra ønsket om at nedbringe antibiotikaforbruget i landbruget. Antibiotikaresistens bliver stedse mere hyppigt forekommende, f.eks. er MRSA (T3702/CC5) en nyopdukket klon, der findes i Midt- og Vestjylland.

Man anslår at mellem 6.000 og 12.000 danskere i 2014 er smittet med svine-MRSA. Undersøgelsen i 2014 viser, at sandsynligheden for smitte er hele 13 gange så høj i kommuner med mange svin.

Fødevarestyrelsen foretog i 2014 en opgørelse over udbredelsen af MRSA i danske svinebesætninger ved at undersøge 278 svineproducenter, hvoraf man kun fandt at 86 af besætningerne var MRSA-frie. I begyndelsen af 2016 er listen blevet offentliggjort efter en højesteretsdom og fremlagt af to journalister. Forekomsten af MRSA i svinebesætningerne er steget fra 3,5% i 2008 til 90% i 2016.

Knap hver tredje pakke svinekød er i 2015 inficeret med svine-MRSA også kaldet CC398, men det udgør ikke nogen risiko for raske personer, men kan være farligt for ældre eller svækkede personer f.eks. på hospitaler og plejehjem.

Det er ikke kun svin og mennesker, der er smittet: en undersøgelse af 401 heste viste at 17 var smittet.

Henvisninger og eksterne links 

Antibiotika
Stafylokokker
Zoonoser
St. Paul's Station

St. Paul's Station er en London Underground-station i City of London på Central line, mellem Bank og Chancery Lane Stationer, og er i takstzone 1.

Station skal ikke forveksles med City Thameslink Station, der blev åbnet i 1990 som St Paul's Thameslink, men ligger et stykke fra Underground-stationen. Denne station blev hurtigt omdøbt City Thameslink for at undgå forvirring for alarmtjenesterne, men i flere år efter var der stadig mange kort og rejsebøger i cirkulation med det tidligere navn.

Historie 
Stationen blev åbnet af Central London Railway (CLR) den 30. juli 1900 under navnet Post Office, opkaldt efter General Post Offices hovedkvarter på St Martin's le Grand. Stationsnavnet blev formentlig valgt frem for det mere åbenlyse St Paul's for at adskille den fra South Eastern Railways station med det navn (nu Blackfriars Station).

Stationsindgangen var oprindeligt placeret på nordsiden af Newgate Street, vest for krydset med King Edward Street, men blev flyttet mod øst, da stationen blev moderniseret i 1930'erne med en underjordisk billethal og rulletrapper. Moderne ventilationskanaler midt på en vejhelle i krydset viser de oprindelige elevatorskaktes placering. Post Office fik sit nuværende navn, da den anden St Paul's Station blev omdøbt til Blackfriars i 1937.

I slutningen af det 19. århundrede var Newgate Street en smal gade med nogle bevarede elementer fra Middelalderen. For at reducere udgifter og arealer til ekspropriation, valgte CLR en linjeføring til deres tunneller lige under offentlige veje. Ved St. Paul's nødvendiggjorde den smalle gade at tunnellerne blev placeret med den vestgående tunnel ovenpå den østgående. Elevatorer kørte oprindeligt til et niveau mellem de to perroner, hvorfra der var trapper henholdsvis op og ned til perronerne. En højtliggende gangtunnel til de ubenyttede elevatorlobbyer er synlig fra det lavest liggende niveau.

Under 2. verdenskrig havde elforsyningen for London og Sydøstengland deres kontrolrum i elevatorskakterne. Det var her at det første skridt mod at forbinde de separate kraftsystemer til nationale elnet, der findes i dag, blev taget.

Stationen i dag 
Stationsindgangene er placeret rundt om krydset mellem Newgate Street, Cheapside og St Martin's le Grand, og har sit nuværende navn fra den nærliggende St. Paul's Cathedral, der ligger kort mod syd. Besøgende skal bemærke at katedralens hovedindgang er i den vestlige ende, nogle minutters gang væk. Stationen er den nærmeste på London Stock Exchange og det nye shoppingcenter One New Change.

Transportforbindelser 
London buslinjer 4, 8, 25, 56, 100, 172, 242 og 521 betjener stationen.

Galleri

Referencer

Eksterne henvisninger 
 Forladte stationer – Afsnit om den ubenyttede gang til elevatorerne
 London Transport Museum fotografisk arkiv 
 Oprindelig stationsbygning, 1914 
 Oprindelig billethal, 1929 
 Cut-and-cover-billethal, 1939 
 1930'ernes Newgate Street-indgang, 1939 
 Newgate Street-indgangen med bombeskade, 1943 

Central line-stationer
City of London
Kashin-klassen

Kashin-klassen er en destroyerklasse bygget til den sovjetiske flåde i 1960'erne og starten af 1970'erne. Skibenes sovjetiske betegnelse var Projekt 61. I 2011 var der kun et enkelt skib i tjeneste i den russiske flåde samt fem skibe i den indiske Rajput-klasse.

I Sovjetunionen blev skibene betegnet som bevogtningsskibe (storozjevoi korabl – SKR), derefter "større ASW-skibe (BKP) og til sidst som store missilskibe (BRK). I resten af verden er de normalt omtalt som destroyere. Skibene var de første deciderede luftforsvarsskibe bygget til Sovjetunionen og de første der kunne medbringe ASW-helikoptere (omend ikke i særlig lang til da de ikke er udstyret med en hangar).

Design 
Designspecifikationerne blev godkendt i 1957 og det første skib blev køllagt i 1959 og hejste kommando i 1962. En del nyt udstyr blev udviklet specielt til denne klasse inklusiv luftforsvarsmissiler, radarer og gasturbiner. Gasturbinerne blev placeret i hver deres rum så den ene kunne fortsætte alene hvis den anden blev truffet. Turbinerne kunne udtages gennem skorstenen i tilfælde af eftersyn eller udskiftning. Dette var også den første sovjetiske skibsklasse der var designet til at kunne blive lukket tæt i tilfælde af ABC krigsførelse og havde et operationsrum adskilt fra skibets kommandobro.

Seks skibe blev moderniseret i 1970'erne og blev betegnet Projekt 61M eller 61MP. Disse skibe blev udstyret med fire SS-N-2C SSM, en ny VDS, forhøjet helikopterdæk samt fire AK-630 maskinkanoner. Der blev også installeret to RBU-1000 antiubådsmortérer agter, de blev dog senere fjernet igen.

Den russiske enhed Smetlivyj blev moderniseret ved Mykolaiv værftet i Sortehavet i starten af 1990'erne og udstyret med det nye Kh-35 (populært kaldet Harpoonski pga. de mange ligheder med et amerikanske Harpoon missil) antiskibsmissil samt en nyt MNK-300 sonarsystem. Smetlivyj er den eneste Kashin-destroyer tilbage i russisk tjeneste.

Rajput-klassen er endnu en modificeret udgave af klassen hvor den agterste pjece er fjernet for at gøre plads til en helikopterhangar samt SS-N-2C missiler på hver side af overbygningen.

Skibe i klassen

Henvisninger 

 ship.bsu.by  Besøgt 2. maj 2011 
 FAS.org: Project 61 Kashin class/Project 61 Kashin Mod class/Guided Missile Destroyer  Besøgt 2. maj 2011
 russian-ships.info: All Russian Kashin Class Destroyers – Complete Ship List Besøgt 2. maj 2011
 Conway's All the World's Fighting Ships 1947–1995
 Jane's Fighting Ships 2008 (digital version)
 V.V. Kostrichenko, A.A Prostokishin (В.В.Костриченко, А.А.Простокишин): "Pojusjtjie Fregaty". Bolsjie Protivolodotjnye Korabli Projekta 61 («Поющие фрегаты» Большие противолодочные корабли проекта 61), Morskaja Kollektsja 1/1999 
 Jane's Fighting Ships 2008 (digital version)

Destroyere
Krigsskibe fra Rusland
Krigsskibe fra Indien
Krigsskibe fra Sovjetunionen
Krigsskibe fra Polen
Klimabevægelsen

Klimabevægelsen i Danmark er Danmarks største sammenslutning af klima-græsrodsbevægelser, som arbejder for at modvirke menneskeskabt global opvarmning og oplyse om dens årsager og konsekvenser. Klimabevægelsen blev dannet i efteråret 2007 af en gruppe borgere som fandt, at der manglende et klimaorienteret supplement til de eksisterende miljøorganisationer. Dens formelle stiftelse fandt sted den 2. marts 2008.

Klimabevægelsen er tværpolitisk og lægger vægt på at arbejde ud fra et videnskabeligt grundlag. Det vil især sige rapporterne fra FN's Klimapanel (IPCC).

Organisation 
Klimabevægelsen i Danmark koordineres af en bestyrelse med elleve medlemmer, der vælges på bevægelsens årlige landsmøder:

 1 forperson
 8 menige bestyrelsesmedlemmer (hvoraf halvdelen vælges direkte fra Klimabevægelsens medlems- og kampagnegrupper).
 2 suppleanter

Klimabevægelsen består af frivillige, som driver kampagner indenfor områder som de finder vigtigst, fx protester mod ny fossil infrastruktur eller udbredelse af idéer som klimabidrag og bonus. Mange deltager i medlems- og kampagnegrupper, som gennemfører aktioner og andet påvirkningsarbejde.

Klimabevægelsens medlems- og kampagnegrupper inkluderer: Den Grønne Studenterbevægelse, FridaysForFuture, Bedsteforældrenes Klimaaktion, AnsvarligFremtid, Citizen's Climate Lobby, Folkets Klimamarch København og Klimapåmindelsen.

Klimabevægelsen i Danmark er officielt medlem af den internationale klimabevægelse 350.org og fungerer som dennes danske repræsentant. Desuden deltager Klimabevægelsen i det danske NGO-miljønetværk 92-gruppen.

Klimabevægelsen opbyggede i 2020 et fungerende sekretariat, hvilket betyder at den daglige drift i dag varetages af Driftslederen, samt både betalte og frivillige sekretariatsmedarbejdere.

Aktiviteter 
Klimabevægelsen og dens lokalafdelinger arrangerer løbende foredrag, debatmøder, happenings og fredelige demonstrationer, ofte i samarbejde med andre NGO'er og i forbindelse med internationale kampagner som 350-kampagnen eller globale klimaaktionsdage.

Klimabevægelsen har i samarbejde med Omstilling Nu organiseret den permanente kampagne AnsvarligFremtid, der har som mål at få danske pensionskasser til at sælge deres investeringer i fossil energi. En nyere og sideløbende kampagne, AnsvarligKommune, er ligeledes organiseret af Klimabevægelsen, og har som mål at få danske kommuner til at sælge deres investeringer i fossil energi. Andre nuværende temagrupper er Citizens' Climate Lobby DK, Klimaforældrene - Parents for Future, Bedsteforældrenes Klimaaktion, Den Grønne Ungdomsbevægelse, FridaysForFuture Danmark og mange ad-hoc grupper for specifikke aktiviteter, fx Klimateltet på Folkemødet.

Kilder 

Foreninger fra Danmark
Miljøorganisationer
Etableret i 2007
Owata

"Owata" er en sang skrevet af Billy Corgan og indspillet af Smashing Pumpkins. Sangen er den første musikvideo fra bandets syvende album, Teargarden by Kaleidyscope, der er blevet udgivet løbende én sang ad gangen siden december 2009. "Owata" blev udgivet som gratis download på bandets officielle hjemmeside den 4. maj 2011. 

Musikvideoen til "Owata" er den første Smashing Pumpkins-musikvideo siden 2008, hvor bandet udgav "G.L.O.W.". Sangen er den tiende og sidste sang, der bliver udgivet gratis én sang ad gangen, inden Smashing Pumpkins i september 2011 udgiver albummet Oceania, der en del af Teargarden by Kaleidyscope. 

Musikvideoen er lavet af instruktør Robby Starbuck, og i videoen medvirker en række wrestlere fra Total Nonstop Action Wrestling (TNA), som fx Raven, Cheerleader Melissa og Shelly Martinez.

"Owata" blev skrevet af Billy Corgan allerede i 2008, og Smashing Pumpkins spillede sangen live adskillige gange i 2008 og i 2010, inden bandet i 2011 gik i studiet for at indspille en studieversion. En akustisk version var i 2008 en del af bandets 20-års jubilæums-turné, men en anderledes elektrisk udgave blev spillet i 2010. Studieversionen er dog akustisk, men med en del synthesizers. 

Smashing Pumpkins-sange
Sange fra 2011
Tour de France 1993

Tour de France 1993 var den 80. udgave af Tour de France og blev arrangeret fra 3. til 25. juli 1993. Miguel Indurain vandt samlet for tredje gang.

Samlede resultat

Etaperne

Galleri

Eksterne henvisninger 

1993
Cykelløb i 1993
Tour de France 1992

Tour de France 1992 var den 79. udgave af Tour de France og blev afviklet fra 4. til 26. juli 1992.

Samlede resultat

Etaperne 

1992
Cykelløb i 1992
Viborgbroen

Viborgbroen forbinder Silkeborgs midtby og Alderslyst. Viborgbroen stod færdig i 1854, som en tiltrængt forbindelse for den nyanlagte handelsplads med det nordlige opland og videre mod nord ad hovedlandevejen Viborgvej til Viborg. Indtil da havde der været færgefart på dette sted over Silkeborg Langsø, men det betjentes kun af små både og havde derfor ikke stor betydning. Skulle man fra Silkeborg nord på måtte man enten omkring Resenbro eller Lysbro. 

Bygningen af dæmningen var efter datidens forhold en bedrift, men arbejdet blev lettet noget ved, at man kunne hente store mængder af fyld i den nærtliggende bakke "Færgebakken", som lå på nordsiden af søen, ovenfor nuværende Ansvej. Her hentede man sandet, mens mere solidt fyld blev hentet fra udgravning af Balle Bakke og stabilt underlag til selve vejen fra Kejlstrup grusgrav.

Allerede da handelspladsen Silkeborg blev anlagt, var det planen, at den skulle udgøre et trafikalt knudepunkt for hovedlandevejene Aarhus-Ringkøbing og Horsens-Viborg. Men det skete ikke uden sværdslag. For hverken Viborg eller Skanderborg Amter var ivrige efter at betale for dette vejanlæg i de to amters yderdistrikter. Silkeborg-Viborg-landevejen blev anlagt i årene 1855-60. Mod Horsens blev landevejen anlagt i perioden 1858-1863. Dæmningen eller broen blev anlagt på Statens regning.

Viborgbroen må tilskrives stor betydning for fremvæksten af bydelen Alderslyst fra i 1870'erne.
Ved indlemmelsen af Alderslyst i 1941 fik Viborgvej navnet Godthåbsvej efter bryggeriet på gaden. 
Viborgvej (Godthåbsvej) gik fra Østergade og i et sving hen forbi Silkeborg Andelssvineslagteri, der lå hvor Kvickly nu er placeret, til Viborgbroen.

Viborgbroen opfyldte ikke til fulde trafikønskerne for det nordlige opland. I forbindelse med tanken om en landevejsforbindelse til Skive afholdtes der allerede i 1885 et møde i Silkeborg, hvor der fremkom planer, der indebar, at der skulle bygges en bro ved Kærsgård. Der skulle dog gå mere end 40 år før Kærsgårdsbroen var en realitet, og det skete på privat initiativ.

Viborgbroen spillede en lille rolle under krigen i 1864. Da de danske tropper var på flugt nordpå og efter en til to dages rast i Silkeborg drog videre, blev broen ved dæmningen brudt op. Manden bag denne forsinkelsesmanøvre var en ung løjtnant Enrico Dalgas, den senere berømte hedepioner. Det var kun en kortvarig forsinkelse man kunne påføre de østrigske tropper, men den blev forøget lidt ved, at den tømrer der blev beordret til at udbedre broen ikke havde specielt travlt med arbejdet – han var tysk af fødsel, men altså bosiddende i Silkeborg

Eksterne kilder og henvisninger 
 Oprettet efter WikiSilkeborgs artikel  3-6-2011

Bygninger, konstruktioner og anlæg i Silkeborg
Vejbroer i Danmark
Transport i Silkeborg
Skønhedsplet

En skønhedsplet er en medfødt brunlig plet, der kan sidde alle steder på kroppens hud. Skønhedsplettens størrelse er forskellig.

Hvis en skønhedsplet vokser, skal man henvende sig til sin hudlæge, da det kan være et muligt tegn på hudkræft. Det er det samme som modermærker.

Se også
Modermærke
Fregne

Hud
Tour de France 1991

Tour de France 1991 var den 78. udgave af Tour de France og blev afviklet fra den 6. til 28. juli 1991. Spanske Miguel Induráin tog den samlede sejr.

Samlede resultat

Etaperne 

1991
Cykelløb i 1991
Tour de France 1990

Tour de France 1990 var den 77. udgave af Tour de France og blev arrangeret fra 30. juni til 22. juli 1990. Greg LeMond tog den samlede sejr.

Samlede resultat

Etaperne 

1990
Cykelløb i 1990
Tour de France 1989

Tour de France 1989 var den 76. udgave af Tour de France. Det var historiens tætteste udgave. Greg LeMond var 50 sekunder efter Laurent Fignon før den afsluttende enkeltstart ind til Paris. Han kørte en af de hurtigste enkeltstarter i Tour de France (54,545 km/t), og vandt samlet, kun 8 sekunder foran Fignon. Det var indtil løbet i 2024 foreløbig sidste gang at Touren blev afsluttet med en enkeltstart.

Samlede resultat

Etaperne 

1989
Cykelløb i 1989
Riga – Daugavpils jernbane

Riga – Daugavpils jernbane er en 218 kilometer lang jernbane, med 1.524 millimeter sporvidde, som opførtes i det 19. århundrede for at forbinde byerne Riga og Daugavpils.

Kildehenvisninger 

Jernbanestrækninger i Letland
Greg Graffin

Gregory Walter Graffin (født 6. november 1964) er amerikansk sanger, musiker, universitetsprofessor og forfatter. Han er først og fremmest kendt som sanger og sangskriver i det amerikanske punk rock-band Bad Religion, hvilket han var med til at grundlægge i 1979. Han har udover sit engagement i Bad Religion udgivet to solo-albummer, som genremæssigt har haft udgangspunkt i amerikansk folkemusik og singer-songwriter-traditionen.

På baggrund af hvad der svarer til en bachelorgrad i antropologi og senere en kandidatgrad i geologi, blev Graffin i 2004 doktor i zoologi ved Cornell University, New York. Hans Ph.d. "Monism, Atheism and the Naturalist Worldview: Perspectives from Evolutionary Biology" er senere blevet udgivet som bog under titlen "Evolution and Religion: Questioning the Beliefs of the World’s Eminent Evolutionists".

Endvidere har han medvirket i bogen "Is Belief in God Good, Bad or Irrelevant? A Professor and Punk Rocker Discuss Science, Religion, Naturalism & Christianity", hvilken kan betragtes som en samtale-bog baseret på mail-udveksling mellem den naturlistiske Graffin og den kristne Preston Jones, som er professor i historie ved John Brown University. 

I 2010 udkom den delvist selvbiografiske Anarchy Evolution, i hvilken Graffin drager paralleller mellem sine personlige erindringer, den californiske punk-scenes udvikling i 1980'erne og det naturalistiske verdenssyn.

Diskografi (som solokunstner)
 American Lesion (1997)
 Cold as the Clay (2006)
 Millport (2017)

Bibliografi
 Evolution and Religion: Questioning the Beliefs of the World’s Eminent Evolutionists (2010)
 Anarchy Evolution: Faith, Science, and Bad Religion in a World Without God (2010)
 The Population Wars (2015)

Se også

Referencer 

Singer-songwritere fra USA
Zoologer fra USA
Liran Liany

Liran Liany (født 24. maj 1977) er en israelsk fodbolddommer. Han har dømt internationalt under det internationale fodboldforbund FIFA siden 1. januar 2010. I 2011 blev han indrangeret som kategori 3-dommer, der er det fjerdehøjeste niveau for internationale dommere.

Han deltog ved U-21 Europamesterskabet 2011 i Danmark som fjerdedommer.

Kampe med danske hold 
 Den 11. oktober 2011: Kvalifikation til U21 EM 2013: Serbien – Danmark 0-0.

Referencer 

 Kampoversigt 

Fodbolddommere fra Israel
Superligaen 2011-12

Superligaen 2011-12 var den 22. sæson af den danske superliga siden oprettelsen. Den styres af Superligaen A/S og DBU, og blev indledt den 16. juli 2011 og afsluttet 23. maj 2012.

De to bedst placerede hold indtræder i Champions League. Førstepladsen giver direkte adgang til gruppespillet og andenpladsen giver adgang til 3. kvalifikationsrunde. Tredje- og fjerdepladsen giver adgang til henholdsvis play-off og 3. kvalifikationsrunde til Europa League. Nr. 11 og 12 rykkede ned i 1. division.

FC Nordsjælland vandt det danske mesterskab i sidste spillerunde efter en 3-0 sejr over AC Horsens på hjemmebane.

Deltagere

Kort over deltagere

Nedrykkede hold 
De følgende hold var rykket ud af Superligaen sæsonen forinden:

 Randers FC 
 Esbjerg fB

Klubinformationer 
(pr. 26. marts 2012)

Stilling

Resultater 
I denne tabel er hjemmeholdet skrevet i kolonnen til venstre.

Opdateret: 26. marts 2012

Topscorerliste 

Opdateret: 12. juni, 2012.

Eksterne henvisninger 
 Dansk Boldspil-Unions officielle hjemmeside
 Superligaens officielle hjemmeside

Referencer 

2011-12
Fodboldsæson 2011-12
Robert Koch-instituttet

Robert Koch-instituttet (RKI) er en tysk forbundsinstitution med ansvar for kontrol og forebyggelse af sygdom. RKI ligger i Berlin og Wernigerode og er en del af Forbundssundhedsministeriet.

Historie
Instituttet blev grundlagt af Robert Koch i 1891 som Das Königlich Preußische Institut für Infektionskrankheiten. Direktøren fra 1917-1933 var Fred Neufeld, som foretog den første typeinddeling af pneumokokker.

Kildeangivelser

Eksterne henvisninger
 

Sundhed
Etableret i 1891
Forskningsinstitutioner
Organisationer fra Tyskland
RKI

RKI har flere betydninger:
 Ribers kredit information – kreditvurderingsselskab, (opkøbt af Experian)
 Robert Koch-instituttet – en tysk føderal institution ansvarlig for kontrol og forebyggelse af sygdom
Orchestre de la Société des Concerts du Conservatoire

Orchestre de la Société des Concerts du Conservatoire var et symfoniorkester etableret i 1828 i Paris. Orkestret afholdt dets første koncert den 9. marts 1828 med musik af Beethoven, Rossini, Meifreid, Rode og Cherubini.

Orkestret, der administreredes af den philharmoniske sammenslutning på Conservatoire de Paris, bestod af professorer fra konservatoriet samt deres elever. Det blev dannet af François-Antoine Habeneck i banebrydende stil, hvor det bestræbte sig på at præsentere Beethovens symfonier, men med tiden blev det mere konservativt hvad angik dets programlægning.

I 1967 førte økonomiske vanskeligheder sammen med skiftende arbejdsforhold og dårlig løn til den franske regerings beslutning om at danne et nyt orkester. Efter audition ledet af Charles Munch blev 108 musikere valgt (hvoraf 50 var fra det tidligere orkester) til det nydannede Orchestre de Paris, som afholdt dets første koncert den 14. november 1967 på Théâtre des Champs-Élysées.

Uropførelser foretaget af orkestret inkluderer Berlioz' Symphonie Fantastique, Saint-Saëns' Celloconcert nr. 1 og Francks Symfoni.

Chefdirigenter 
Orkestrets chefdirigenter var:
 François-Antoine Habeneck 1828-1848
 Narcisse Girard 1848-1860
 Théophile Tilmant 1860-1863
 François George-Hainl 1863-1872
 Edouard Deldevez 1872-1885
 Jules Garcin 1885-1892
 Paul Taffanel 1892-1901
 Georges Marty 1901-1908
 André Messager 1908-1919
 Philippe Gaubert 1919-1938
 Charles Münch 1938-1946
 André Cluytens 1946-1960.
Ingen ledende dirigent blev udvalgt i orkestrets sidste år 1960-1967.

Referencer

Eksterne henvisninger 
 Online version of extracts and appendices  to D. Kern Holoman's definitive study The Société des Concerts du Conservatoire 1828-1967 (University of California Press, 2004). Includes the Orchestra's complete discography and program details for all season concerts.

Etableret i 1828
Conservatoire de Paris
Musik fra Frankrig